चन्द्रशेखर राव की भूख हड़ताल इस हद तक नहीं आती अगर कांग्रेस उन्हें रोकने के कुछ प्रतीकात्मक उपाय कर लेती। टीआरएस के सूत्र मानते हैं कि कांग्रेस और संप्रग अध्यक्ष सोनिया गांधी अगर बातचीत का निमंत्रण दे देती तो भी चन्द्रशेखर राव मान जाते। ऐसा कोई निमंत्रण तो नहीं आया बल्कि के रोसैया प्रशासन की गड़बड़ी की वजह से चन्द्रशेखर राव न लौटने वाली स्थिति में पहुंच गए। जब चन्द्रशेखर राव अपनी भूख हड़ताल शुरू करने ही वाले थे तो उन्हें खम्मम जेल ले जाया गया और अगले दिन उन्हें पीने को कोई जूस दिया गया जो उन्होंने स्वीकार कर लिया।